Решение на Общия съд (седми състав) от 21 юни 2012 г. —
Испания/Комисия
(Дела T-264/10 и T-266/10)
„Оперативна програма по Кохезионния фонд и по ЕФРР, управлявана от Испания (Оперативна програма ЕСФ, „Борба срещу дискриминацията“, 2007—2013 г.) — Заявление за междинно плащане — Решение за прекъсване на срока за плащане поради съществени недостатъци във функционирането на системите за управление и контрол — Жалба за отмяна — Допустимост — Член 87, параграф 2 от Регламент (ЕО) № 1083/2006“
1.                     Жалба за отмяна — Актове, подлежащи на обжалване — Понятие — Актове, които произвеждат задължително правно действие — Решение за прекъсване на срока за плащане по заявление за междинно плащане — Акт, с който окончателно приключва отделна специална процедура — Включване (член 263 ДФЕС; Регламент № 1083/2006 на Съвета) (вж. точки 10—13 и 20)
2.                     Икономическо, социално и териториално сближаване — Структурни помощи — Финансиране от Съюза — Регламент № 1083/2006 — Междинно плащане — Заявление за плащане, съобразено с условията по член 86 — Двумесечен срок за извършване на междинното плащане, считано от регистрирането на заявлението — Прекъсване на плащането след изтичането на срока — Изключване (член 87, параграф 2 и член 91, параграф 1 от Регламент № 1083/2006 на Съвета) (вж. точки 33—36)
Предмет
Жалби срещу решенията на Комисията от 10 май (T‑264/10) и от 11 май 2010 г. (T‑266/10), с които испанските власти са информирани за прекъсването на срока за плащане по определени заявления за междинни плащания, отправени от Кралство Испания
Диспозитив
1)
Съединява дела T‑264/10 и T‑266/10 за целите на съдебното решение.
2)
Отменя решенията на Европейската комисия от 10 и 11 май 2010 г., с които испанските власти са информирани за прекъсването на срока за плащане по определени заявления за междинни плащания, отправени от Кралство Испания.
3)
Отхвърля искането да се установи съществуването на вземане за лихви за забава.
4)
Няма основание за произнасяне по искането Общият съд да разпореди процесуално-организационни действия на основание член 64 от Процедурния правилник.
5)
Осъжда Комисията да заплати съдебните разноски.